ΓΡΑΠΤΗ ΕΡΩΤΗΣΗ P-1578/03

υποβολή: Herbert Bsch (PSE) προς την Επιτροπή

(2 Μαΐου 2003)

Θέμα: Έρευνα της OLAF σε συνάρτηση με την αντιπροσωπεία της Επιτροπής στη Βιέννη

Στην γραπτή ερώτησή μου E-1966/01(1) της 5ης Ιουλίου 2001 είχα επισημάνει στην Επιτροπή τις παρατυπίες που έχουν λάβει χώρα στο γραφείο εκπροσώπησής της στη Βιέννη. Η Επιτροπή είχε ήδη στη διάθεσή της κατά τον χρόνο αυτό συγκεκριμένες πληροφορίες για τις παρατυπίες αυτές χωρίς ωστόσο να λάβει μέτρα. Με επιστολή της 3ης Δεκεμβρίου 1999 η αυστριακή συνδικαλιστική οργάνωση ιδιωτικώνπαλλήλων ενημέρωσε την Επιτροπή ότι στο γραφείο εκπροσώπησης της Επιτροπής στην Αυστρία απασχολούνται επί πολλά έτη πολυάριθμοιπάλληλοι με αμοιβή ελεύθερου επαγγελματία κατά παράβαση διατάξεων του κοινωνικού και εργατικού δικαίου. Στοιχεία για σοβαρές παρατυπίες περιελάμβανε επίσης μία έκθεση χρηματοοικονομικού ελέγχου η οποία εκπονήθηκε μετά τον έλεγχο που πραγματοποιήθηκε από τις 7 έως τις 11 Ιουνίου 1999.

Σε συνέχεια της ερώτησής μου η Ευρωπαϊκή Υπηρεσία για την Καταπολέμηση της Απάτης OLAF ξεκίνησε μία διαδικασία ελέγχου. Με επιστολή της 11.4.2003 η κ. Schreyer με ενημέρωσε ότι η OLAF ευελπιστεί ότι θα είναι σε θέση να ολοκληρώσει την έρευνα αυτή τον Ιούνιο του 2003. Η καθυστέρηση οφείλεται εν μέρει στο γεγονός ότι ο αρμόδιος ερευνητής έπρεπε λόγω προβλημάτωνγείας να αντικατασταθεί τον Δεκέμβριο του 2002 από έναν άλλοπάλληλο.

1. Μπορεί η Επιτροπή να επιβεβαιώσει ότι η καθυστέρηση οφείλεται κυρίως στο γεγονός ότι μετά την ερώτησή μου παρήλθαν επτά μήνες έως ότου διαβιβασθεί στην OLAF η προαναφερθείσα έκθεση χρηματοοικονομικού ελέγχου· Εάν ναι, μπορεί η Επιτροπή να εξηγήσει τους λόγους καθυστέρησης της διαβίβασης αυτής·

2. Επρόκειτο για εξαίρεση ή οι καθυστερήσεις αυτές κατά τη διαβίβαση εγγράφων μεταξύ τωνπηρεσιών της Επιτροπής και της OLAF αποτελούν σύνηθες φαινόμενο·

3. Συμμερίζεται η Επιτροπή την άποψή μου ότι η έκθεση ελέγχου όφειλε, σύμφωνα με τις σχετικές διατάξεις για τους εσωτερικούς ελέγχους, να είχε διαβιβασθεί αυθόρμητα και χωρίς προηγούμενη αίτηση στην OLAF ήδη το 1999· Ποια μέτρα λαμβάνει η Επιτροπή προκειμένου να αποτρέψει στο μέλλον παρόμοια κρούσματα·

(1) ΕΕ C 115 E της 16.5.2002, σελ. 21.

Απάντηση της κας Schreyer εξ ονόματος της Επιτροπής

(7 Ιουλίου 2003)

Η Επιτροπή ενημερώνει το Αξιότιμο Μέλος ότι η Ευρωπαϊκή Υπηρεσία Καταπολέμησης της Απάτης (OLAF) διευκρινίζει ότι η έκθεση είχε αρχικά διαβιβαστεί στην OLAF από τον δημοσιονομικό ελεγκτή το Φεβρουάριο του 2000. Η OLAF έλαβε και πάλι την έκθεση του δημοσιονομικού ελεγκτή τον Ιανουάριο του 2002, μετά από σχετικά αιτήματα πουποβλήθηκαν το Σεπτέμβριο 2001 και τον Ιανουάριο του 2000 από το νέο διευθυντή της, ο οποίος δεν είχε ενημερωθεί κατάλληλα κατά την άφιξή του στην OLAF ότι η έκθεση είχε ήδη ληφθεί για πρώτη φορά το 2000. Τα γεγονότα αυτά αποτελούν επί του παρόντος αντικείμενο εσωτερικής έρευνας.

Η Επιτροπή θα ήθελε να επισημάνει ότι οι καθυστερήσεις στη διαβίβαση εγγράφων στην OLAF δεν αποτελούν συχνό φαινόμενο. Υπενθυμίζει ότι σύμφωνα με το άρθρο 7, παράγραφος 1 του κανονισμού (ΕΚ) αριθ. 1073/1999 του Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF)(1), καθώς και τον κανονισμό (Ευρατόμ) αριθ. 1074/1999 του Συμβουλίου της 25ης Μαΐου 1999(2) όλα τα θεσμικά όργανα και οργανισμοί, είναιποχρεωμένα να ενημερώνουν αμελλητί τηνπηρεσία για τις ενδεχόμενες περιπτώσεις απάτης ή δωροδοκίας ή κάθε άλλης παράνομης δραστηριότητας. Εξάλλου, η Επιτροπή καταβάλλει προσπάθεια να ενθαρρύνει την όσο το δυνατόν ταχύτερη και αποτελεσματικότερη επικοινωνίαπηρεσιών της Επιτροπής και της OLAF και να λαμβάνει διορθωτικά μέτρα για την αντιμετώπιση κάθε συγκεκριμένου προβλήματος που θα μπορούσε να προκύψει.

(1) ΕΕ L 136 της 31.5.1999.

(2) ΕΕ L 136 της 31.5.1999.